JUMAL KÕNELEB
Tere ja rõõm kohtuda taas!
Täna esitame väljakutse nii enesele kui ka sulle,
küsides, kuidas sa suhtled?
Millist õhkkonda sina ja mina loome?
Sellel on väga suur tähendus.
Võime suhelda ülesehitavalt või mahalammutavalt,
mis avaldab mõju nii me kodus kui töökohal.
On iseenesestmõistetav,
et Jumal tahab, et meie suhtlemine oleks ülesehitav,
positiivne ja hea.
Usun, et igaüks meist vajab selles abi.
See lõikab südamesse. - Mu naine hakkas kohe nutma.
Vingub nagu siga, keda viiakse tapmisele.
- Juba jälle.
Efeslastele 4:29:
"Ühtegi nurjatut sõna ärgu tulgu teie suust..."
Kas peaks plaastri panema suu peale?
Vahel oleks seda küll vaja.
"...vaid rääkige ainult seda, mis on hea teiste ülesehitamiseks."
Siin on sedasi kirjutatud.
Mu suust peaks tulema ainult teisi ülesehitavat juttu.
See on küll ülesanne kogu eluks.
"Mis on hea teiste ülesehitamiseks, et kuuljad saaksid armu."
Sellest ainsast kirjakohast piisab juba kogu eluks.
Mõelda vaid, et Jeesus ütles: "Ma annan teile uue käsu:
armastage üksteist!"
Ainult üks ülesanne: armastuses elamine ja püsimine.
See tähendab just sellist suhtlemist ja kõnet, mis on ülesehitav,
"Hea teiste ülesehitamiseks, et kuuljad saaksid armu."
Ma kas hakkan seda praktiseerima või panen üldse pillid kotti.
Minu meelest on väga hea, et Piibel on nii otsekohene.
Jumal annab meile väga otsese juhise,
et meie kõne peaks väljendama Teda.
See peaks olema ülesehitav, kasulik ja meeldiv kuulaja jaoks.
See tähendab sel juhul ka seda, et see on võimalik.
Muidu Ta ei ütleks sedasi.
Seda on väga hea teada.
Jumal ei anna sulle ja mulle ühtegi käsku,
mille täitmiseks Ta ei annaks ka jõudu.
"Ja ärge kurvastage Jumala Püha Vaimu."
Ma mõistan,
et kui ma lasen suust välja, mis aga iganes pähe tuleb,
siis see ei rõõmusta Issandat.
"Kes on kinnitanud teid oma pitseriga lunastuspäevani!"
Püha Vaim on armastuse vaim. Ta elab minu sees.
"Kõik kibedus ja raev..."
Kas peaks võtma mingeid rahusteid?
"Kõik kibedus ja raev ja viha ja kisa ja teotamine
jäägu teist kaugele eemale koos kogu kurjusega."
Laseme sel sõnumil lõigata südamesse ja õpetada meid.
Las see lõikab ära
kõik kibeduse, raevu, viha, kisa ja teotamise koos kogu kurjusega.
Jäägu see kõik meist kaugele.
Seda on väga kasulik lugeda.
Loe seda veel üks kord.
"Kõik kibedus ja raev ja viha ja kisa ja teotamine
jäägu teist kaugele eemale koos kogu kurjusega."
Kui ma seda loen, siis ma märkan, et sellest räägitakse liiga vähe.
Mõtlesin just seda sama ja selle pärast palusingi uuesti lugeda,
sest sellest räägitakse liiga vähe. - Ja seda praktiseeritakse liiga vähe.
"Olge üksteise vastu lahked, halastajad, andestage üksteisele,
nii nagu ka Jumal on teile andestanud Kristuses."
Ehk siis Efeslastele 4. peatükk on meie kodune ülesanne.
Sellest räägitakse liiga vähe ja ma pean ka iseennast silmas.
See peaks välja paistma, et me oleme kristlased.
See räägib väga palju ka enesevalitsusest.
Me ei käitu nii nagu pähe tuleb,
ega lase kibedusel, vihal ja raevul avaldada mõju.
Tuleme selle juurde, millest eelmises saates rääkisime:
enesevalitsus on väga tähtis.
Me istume siin koolis ja mõtiskleme selle üle,
mis on üks peamisi asju, millest alustatakse juba lasteaias.
Tuleb oodata oma järjekorda ja ei või teistelt mänguasju ära võtta.
Selle asemel, et teist lüüa,
õpin väljendama oma vajadusi või seda, mis mulle muret teeb.
See on oma tunnete sõnadesse panemine
ja teistmoodi suhtlemine.
Seda on märgata näiteks mõne lapse puhul,
kes ei oska soome keelt.
Ta võib end sõnade asemel
väljendada kergemini löömise või trampimisega,
sest keelebarjääri tõttu pole tal teist suhtmemisvõimalust.
Selle pärast ongi tähtis õppida keelt ja õppida asju sõnadesse panema.
Õppima sõnades väljenduma ja suhtlema,
et ei peaks karjuma ega raevutsema.
Seda me praktiseerimegi oma koolis iga päev.
Kuidas seista järjekorras,
kuidas paluda luba rääkimiseks, kuidas küsida viisakalt.
Ka seda, et oma muresid ei karjuta kohe välja.
Või kui lapsed on läinud tülli ja kakelnud,
siis olukorda selgitatakse ja mõeldakse,
kuidas seda oleks võinud rahulikumalt väljendada.
Kui laps ei oska ise asju lahendada, tuleks alati kutsuda täiskasvanu appi.
Kui sind kiusatakse, palu alati täiskasvanu appi.
See on lasteaiast, kuni kooli lõpuni igapäevane harjutamine.
Kui aga oleme täiskasvanud, siis kes õpetab meid seda tegema?
Päriselt ka.
Enesevalitsus on tõesti väga oluline oskus.
Rääkisin viimati, et Uus-Meremaal tehti pikaajaline uurimus,
milles selgus, et enesevalitsus oli kõige olulisem oskus.
Kõige tähtsam omadus kogu elu vältel - hällist hauani.
Enesevalitsus mõjutas kõige rohkem elu õnnelikkust ja edukust.
Sellepärast õpetame kooliski kõiki neid häid kombeid.
Käe tõstmist enne rääkimist
ja ka kodus viisakat küsimist,
mitte jonnimist ja kräunumist: "Piima! Ema, ma tahan piima!"
Nii ei küsita. Tuleb küsida kenasti: "Kas ma saaksin palun piima?"
Ka see õpetab enesevalitsust.
Mäletan seda omast kodust.
Minu vanemad ja vanavanemad õpetasid juba väiksele lapsele,
et kunagi ei tohi jonnida.
Alati tuleb küsida kenasti.
Küsida ja tahta tohib,
aga seda tuleb väljendada viisakalt ja kenasti.
See on väga oluline oskus.
Vahel ma märkan, et osad lapsevanemad ei mõista seda,
vaid nad lasevad lapsel jonnida ja raevutseda.
See aga ei tee lapsele sugugi head,
sest siis laps õpib seda, et ta ei peagi ennast valitsema.
Ometi peavad kõik lapsed õppima enesevalitsust.
Ja ka täiskasvanud. - Ka neil tuleb seda õppida.
1. Tessalooniklastele 5:13: "Hoidke omavahel rahu!"
Imeline Jumala Sõna on ravim, mis avaldab mõju.
Need sõnad tervendavad meid.
Need sõnad teevad meis tööd
ja aitavad ning parandavad meie suhtlust.
Neid tasub võtta nagu ravimit ja lasta neil lõigata oma südamesse,
sest need muudavad meid.
Jumala Sõna muudab ja õpetab.
See teeb tööd meie sees. Muutusi toovat tööd.
Mõelda vaid, et meil on imeline elav Sõna,
mis muudab meie isiksust, kui me tõesti võtame selle vastu.
"Hoidke omavahel rahu!"
See on hea sõnum mu jaoks, sest ma olen äkilise loomuga.
"Meie aga manitseme teid, vennad (õed):
noomige korratuid, julgustage pelglikke,
aidake nõrku, olge pika meelega kõikide vastu!"
Pikameelsed kõikide suhtes.
"Vaadake, et keegi teisele kurja ei tasuks kurjaga,
vaid taotlege alati head üksteisele ja kõikidele!
Rõõmustage alati."
See aitab Pühal Vaimul voolata, kui naeratus näole manada,
isegi, kui see naeratus on tehislik.
Alati ei saa kõiki mõtteid välja öelda.
Nii tuleb raskel päeval kasutada naeratust.
Ja on tore, et naerunäo tegemine muudabki rõõmsamaks.
"Hoiduge igasuguse kurja eest!
Aga rahu Jumal ise pühitsegu teid läbinisti
ning teie vaim ja hing ja ihu olgu tervikuna hoitud laitmatuna
meie Issanda Jeesuse Kristuse tulemiseks!"
Aga sajandi küsimus on: kuidas seda teha?
Kuidas on võimalik sedasi suhelda?
Esmalt on väga oluline meeles pidada, et suhtlemine ei alga näoilmest,
vaid see algab südamest.
Jeesus ütleb Markuse 7:21-23:
"Sest seest, inimese südamest, tuleb välja halbu arutlusi,
hooramist, vargust, tapmist" ja palju muud sellist.
Kõik saab alguse meie südamest
ja selle pärast peaksime esimese asjana
kaitsma oma südant.
Peame hoidma oma südame avatud Jumalale.
Üks konkreetne asi on päeva alustamine palvega.
Märkan iga kord, kui on nii kiire, et ei jõua hommikul palvetada,
et päev ei lähe hästi.
Kui aga anda päev palves Jumalale üle
ja seada Jumal esikohale,
siis on kohe hommikust peale päev palju parem.
Sa täidad end palves armastusega ja käsitled asju, mis muret teevad.
Palves võib esitada küsimusi ka selle kohta,
kuidas kellegagi suhelda.
Ma võin palves planeerida, kuidas ma tegutsen.
Jumal tõsti hoolib me südamest.
See ei tähenda, et peame kandma võltsnaeratuse maski,
kui süda on murtud ja tunne on halb.
Jumal tahab alati aidata meid, kui meil on halb olla.
Kui on halb tunne ja süda on täis kibedust või viha
ja sa ei tea, kuidas sellega toime tulla,
siis Jumal ei taha, püüaksid seda lihtsalt varjata.
Jah, mõnikord peab ka keset mingit olukorda
tegema head nägu,
aga Jumal tahab sind aidata.
Ta hoolib meie südamest
ja tahab, et me süda oleks vaba ning et meil läheks hästi.
Sellepärast võtangi alati Jumala jaoks aega,
käies need asjad läbi.
Ja siis Ta aitab mul andeks anda, et mu süda oleks jälle vaba.
Kõik saab alguse südamest.
Esimene asi on siis tunda ära, kui mul on kombeks suhelda vihaselt,
kui ma teen nägusid või ohin, kui ma halvustan või domineerin.
Kui ma ründan teisi pidevalt.
Esmalt tuleb seda enesele tunnistada.
Ja siis ma lähen palvetama ning palun Issandal ennast aidata.
"Aita mul sellele lõpp teha. Ma pean õppima uut moodi suhtlema.
Aita mind ja näita, kuidas seda tehakse."
Kõik see, millest sa praegu rääkisid, ongi juba enesevalitsus.
Küsimus on halbade harjumuste muutmises.
Harjumuse muutmine ei toimu aga ühe palve peale.
Kinnistunud harjumuse muutmine
ehk juba lapsena õpitud suhtlusstiili muutmine -
nõuab suurt tööd.
Halva harjumuse muutmine heaks nõuab suurt tööd.
See on väga hea tähelepanek.
Sinu suhtlusstiil võib olla pärit sinu lapsepõlvekodust.
Võibolla elasid kodus,
kus öeldi otse välja kõik, mis vähegi pähe tuli
ja tagajärjed olid sellele vastavad.
Nii aga võid korraga märgata, et mujal see ei toimi
ja see kannab hoopis halba vilja.
Me räägime enesevalitsusest ja Piibel räägib ka enesevalitsusest.
Galaatlastele 5:22-23: "Aga Vaimu vili on armastus, rõõm,
rahu, pikk meel, lahkus, headus, ustavus, tasadus, enesevalitsus."
Kas oled mõelnud vahel, et need Vaimu viljad
räägivad just sellel samal teemal, millest me räägime ehk suhtlemisest.
"Pikk meel, lahkus, headus, tasadus, enesevalitsus."
Need on Vaimu viljad ja seega Jumala omadused,
mida Tema tahab minus ja sinus tugevdada.
Ma ei saa neid omas jõus punnitada, kuigi ka mu enda otsust on vaja.
Aga ma pean ise oma keelt talitsema ja mitte kõiki tundeid välja paiskama.
Püha Vaim tahab anda meile jõudu.
Jeesus ütles:
"Te saate väe Pühalt Vaimult, kes tuleb teie üle."
Kõik need omadused on Vaimu Viljad.
Püha Vaim tahab aidata sind ja mind muutuda rohkem Tema sarnaseks.
Rohkem Tema sarnaseks.
Galaatlastele 5:13 on vägev kirjakoht vaimust ja lihalikust loomusest.
Rääkides tööelust, siis selle mõistmine aitab väga palju.
Kas ma käin lihaliku loomuse või Vaimu järgi?
Sellest ei pruugi kohe isegi aru saada.
Mul läks kaua aega, enne, kui mõistsin,
millised on mu lihalikud teod ja millised vaimu teod.
Galaatlastele 5:13 on kirjutatud nii:
"Teie, vennad, olete kutsutud vabaduseks.
Ärge ainult tehke vabadusest õigustust lihalikule loomusele,
vaid teenige üksteist armastuses!
Sest kogu Seadus sisaldub täielikult ühes lauses:
Armasta oma ligimest nagu iseennast!”
Kogu Seadus on täidetus selles lauses:
Armasta oma ligimest nagu iseennast!”
Kui te aga üksteisega purelete ja kisklete,
siis vaadake, et te üksteist hoopis alla ei neela!"
Riiaka suhtlusstiiliga võin rikkuda oma suhteid nii,
et neid ei saagi enam parandada.
Siin kirjakohas on ka nõuanne:
"Ma tahan öelda: Käige Vaimus, siis te ei täida lihalikke himusid.
Sest lihalik loomus himustab Vaimu vastu."
Ma ei tea sinu kohta, aga ma tunnen seda vastuolu.
Minus võib olla keev viha, mille Püha Vaim siis summutab.
Ta rahustab mu maha,
sest Püha Vaim ei taha osaleda vihases suhtluses.
"Sest lihalik loomus himustab Vaimu vastu
ja Vaim lihaliku vastu,
need on teineteise vastased,
nii et teie ei saa teha seda, mida tahaksite."
On hea tunda ära see võitlus enda sees.
Kas sinu sees on ka sellist võitlust? - On.
Lohutav teada, et ma pole ainuke.
Oleme kõik samas paadis.
"Kui aga Vaim juhib teid, siis te ei ole Seaduse all.
Lihaliku loomuse teod on ilmsed, need on: hoorus, rüvedus, kõlvatus,
ebajumalateenistus, nõidus,
vaen, riid, kiivus, raevutsemine, isemeelsus, lõhed, lahknemised."
Need erimeelsused tõusevad mu lihalikust loomusest,
pannes mind valima või hülgama sõpru.
"Aga Vaimu vili on armastus,
rõõm, rahu, pikk meel, lahkus, headus, ustavus."
Need on Pühas Vaimus, minu vaimus.
Minu uuestisündinud vaimus.
"Kui me elame Vaimus, siis käigem ka Vaimus!"
"Jeesuse Kristuse omad
on lihaliku loomuse risti löönud koos kirgede ja himudega."
Lihalik loomus tuleb iga päev risti lüüa.
See pole ainult ühekordne asi.
Jumal tahab aidata sind ja mind ja anda selleks jõudu,
et võiksime päriselt suhelda ülesehitavalt
ja suhelda päriselt nii, et see tooks kaasa head.
Lase Pühal Vaimul ja Jumala Sõnal end õpetada.
Lase Jumalal mõjutada end ja sa suudad muutuda.
Sest nagu Joy äsja luges - Vaim on tugevam kui lihalik loomus.
Aamen.
Palvetame koos sinuga
Aitäh, taevane Isa, et aitad meid,
et õpiksime päriselt käima Vaimus ja mitte lihalikus loomuses.
Aita, et me vana loomus -
see vana Aadam, kes üritab pead tõsta,
püsiks surnuna.
Issand aita ja anna meile jõudu.
Issand, las Su Püha Vaimu ligiolu vallutada kõikide me südamed,
et meil oleks enesevalitsust, tasadust, armastust, rõõmu
ja kõik seda head, mis on Sinus.
Aitäh, Issand, et Sa aitad meil oma lihalik loomus risti lüüa
ja käia Vaimus.
Issand, me oleme nii tänulikud,
et Sinus elavad kõik need imelised omadused
ja Sina elad nüüd meie sees.
Aitäh, Issand, et meil on võimalus käia Vaimu järgi.
Rahu, pikameelsuse, enesevalitsuse, sõbralikkuse ja headuse järgi.
Isegi minu jaoks,
kes ma arvan enese kohta, et see on võimatu.
Issand, oleme nii tänulikud
ja tahame praktiseerida Vaimus käimist.
Praktiseerida seda, et Vaim juhib meid.
Me praktiseerime seda, et me süda on avatud Jeesusele.
Peame kogu aeg meeles, kes me sees elab.
Aitäh Sinu armu eest, Isa. Aitäh andeksandmise eest.
Aitäh, et kuigi me vahel komistame, annad Sa meile andeks,
et saame edasi minna ja Sa aitad meid, Issand.
Sa annad meile jõudu, Jeesuse nimel.
Issand, tahan tänada Sind ka selle nõuande eest,
et lihalikud teod tuleb suretada Vaimu läbi.
Ma ei pea seda omas jõus tegema, vaid piisab, kui ma käin Vaimus.
See on hea elu.
Aamen.
Aitäh jällegi tagasiside ja eestpalveteemade eest.
On tõesti rõõm, et võime palvetada te eest.
Oleme kõik samas paadis ja vajame üksteist.
Kui soovid rohkem teada meie töö kohta,
võid külastada meie kodulehekülge, mida näed ekraanil.
Sealt leiad infot meie toreda kooli ja lasteaia kohta.
Sealt saab ka tellida meie infolehte, mis ilmub kaks korda aastas.
Sealt saab tellida ka neid raamatuid,
mis aitavad õppida tundma Jumalat ja Tema tahet,
nii et saad tugevaks Temas, Tema Vaimus ja usus.
Ootame ka vabatahtlikke tööle oma kooli ja lasteaeda.
Võta meiega selles osas ühendust.
Või kui sul on kooliealisi lapsi,
siis algklassides ja põhikoolis on veel vabu õppekohti.
Ole õnnistatud ja pea meeles, et Jumal on alati sinu poolt
ja alati koos sinuga. Aamen.
Piibel ütleb Galaatlastele 6:6:
"Aga see, keda õpetatakse sõnaga, jagagu kõike head õpetajale."
Kui TV7 on kanal, mis õpetab, aitab, julgustab ja toidab sind,
siis võid omalt poolt ka midagi vastu anda,
et see töö võiks jätkuda ja laieneda.
Helistades 900 1770, annetad 10 eurot.
Leiad vajaliku info ka www.tv7.ee
Võid kasutada ka kontonumbreid, mida näed peatselt ekraanil.
Ole õnnistatud ja tea, et Jumal on alati koos sinuga
ja Ta on alati sinu poolt. Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7